לצרכי מו"מ בלבד – מבלי לפגוע בזכויות

אין באמור במסמך זה להלן ובדברים שיוחלפו בכתב ובע"פ במהלך המו"מ כדי ליצור הודאה, מצג, התחייבות או חיוב כלשהם ואין להשתמש בהם למטרה כלשהי.

רק הסכם חתום בידי כל הצדדים יחייב אותם ע"פ התנאים שיפורטו בו.

טיוטה מיום 25.10.2020

הסכם לשיפוץ והרחבת מרפאת עראמשה-אדמית

שנערך ונחתם ב\_\_\_\_\_\_\_ ביום \_\_\_\_\_\_ בחודש \_\_\_\_\_ שנת \_\_\_\_\_

לבין: שירותי בריאות כללית**, אגודה עותמנית 611/99**

**(**ע"י הנהלת מחוז חיפה וגליל מערבי)

**כתובת: \_\_\_\_\_\_\_\_\_\_\_\_\_\_\_\_\_**

**טל': \_\_\_\_\_\_\_\_\_\_\_\_\_\_, פקס: \_\_\_\_\_\_\_\_\_\_\_\_\_**

**דוא"ל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(אשר יקרא להלן: **"הכללית"**) **מצד אחד**

**לבין: מועצה אזורית מטה אשר מס' ישות 500224043**

ד.נ. גליל מערבי, 25206

טל: 04-9879602, פקס: 04-9879704

**דוא**"ל: [**moatsa@matteasher.org.il**](mailto:moatsa@matteasher.org.il)

(אשר תקרא להלן: **"המועצה"**) **מצד שני**

**לבין:** 1. **\_\_\_\_\_\_\_\_\_\_\_\_\_\_\_\_\_**

**כתובת: \_\_\_\_\_\_\_\_\_\_\_\_\_\_\_\_\_**

**טל': \_\_\_\_\_\_\_\_\_\_\_\_\_\_, פקס: \_\_\_\_\_\_\_\_\_\_\_\_\_**

**דוא"ל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(להלן: **"אדמית"**)

**2. \_\_\_\_\_\_\_\_\_\_\_\_\_\_\_\_\_**

**כתובת: \_\_\_\_\_\_\_\_\_\_\_\_\_\_\_\_\_**

**טל': \_\_\_\_\_\_\_\_\_\_\_\_\_\_, פקס: \_\_\_\_\_\_\_\_\_\_\_\_\_**

**דוא"ל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(להלן: **"עראמשה"**)

**(שניהם ביחד וכל אחד לחוד: "**היישובים**")** מצד שלישי

**הואיל:** ובמועד חתימת הסכם זה פועלת בעראמשה במקרקעין הידועים כחלקה 22 בגוש 19758 מרפאה משותפת ליישובים, המופעלת ומנוהלת על ידי הכללית (להלן: **"המרפאה"**);

אישור זכויות המועצה במקרקעין מצורף כ**נספח א'** להסכם זה ומהווה חלק בלתי נפרד הימנו.

תשריט המקרקעין מצורף כ**נספח א'1** להסכם זה ומהווה חלק בלתי נפרד הימנו.

**והואיל:** וברצון הצדדים לדאוג לשיפוץ, להנגשת ולהרחבת המרפאה לשטח בנוי של 205 מ"ר בהתאם לתכניות ולמפרט כללית לבינוי מרפאות חדשות המצ"ב כ**נספח ב' – ב'1** (להלן: "**המרפאה החדשה**" או "**הפרוייקט**"), ובהתאם לתנאי הסכם זה, אשר תופעל ותנוהל על ידי הכללית ותעניק שירותים רפואיים למבוטחי הכללית, ובכלל זה ביישובים, כמפורט בהסכם ההרשאה הנחתם בד בבד עם הסכם זה למתן רשות שימוש בלעדית לכללית במרפאה החדשה ובמקרקעין לתקופה בת 20 שנים שתחילתה ביום הפעלת המרפאה החדשה ללא תשלום (להלן: **"הסכם ההרשאה"**), והכל בכפוף למילוי התחייבויות הצדדים על פי הסכם זה.

**והואיל:** והיישובים והמועצה מצהירים בזאת, כי הרחבת המרפאה והשימוש העתידי בה עולים בקנה אחד עם יעוד המקרקעין על פי התב"ע החלה על המקרקעין וכי אין כל מניעה חוזית ו/או תכנונית ו/או על פי כל דין להרחבת המרפאה ומתן ההרשאה לכללית בכפוף למתן היתר בניה ואישור רשות מקרקעי ישראל.

**והואיל:** והמועצה ויישוב עראשמה מתחייבות לפעול לקבלת הסכמת רשות מקרקעי ישראל להרחבת המרפאה ולהתקשרות עם כללית בהסכם זה ובהסכם ההרשאה ולקבל היתר בניה, הכל על חשבונן ובאחריותן;

**והואיל:** והכללית מסכימה להפעיל ולנהל את המרפאה החדשה, במקום המרפאה הקיימת, על אחריותה ועל חשבונה, בסמוך לאחר קבלת טופס 4 וליתן באמצעותה שירותי רפואה למבוטחי הכללית ובכלל זה ביישובים, בהתאם לתנאי הסכם ההרשאה ובהתאם לכל דין.

**והואיל:** והמועצה והכללית הסכימו להשתתף במימון עלות הפרויקט בכפוף לקיום תנאי הסכם זה.

**והואיל:** ומוסכם על הצדדים כי היה ויתברר לאחר חתימת הסכם זה ובטרם העברת התשלומים על ידי הכללית כי לא ניתן להקים ו/או להפעיל את המרפאה החדשה בשל אי קבלת אישורים ו/או היתרים הנדרשים מכל רשות מוסמכת או מכל סיבה שהיא ללא יוצא מן הכלל, יבוטל הסכם זה ולא יהיו למי מהצדדים טענות איש כלפי רעהו, בתנאי שהמניעה לא נבעה מהפרת התחייבויות מי מהצדדים ובתנאי שהמרפאה הקיימת תיוותר בשימוש הכללית בכפוף לכל דין.

**והואיל:** והסכם זה תלוי בתנאי מתלה (מצטבר): קבלת הסכמת רמ"י להרחבת המרפאה ולהתקשרות בהסכם זה ובהסכם ההרשאה, קבלת היתר להרחבת המרפאה בהתאם להוראות הסכם זה, חתימת הסכם ההרשאה בין יישוב עראמשה לבין כללית, וקבלת אישור שר הפנים ע"י המועצה, להלן יחד: "**התנאי המתלה**".

**והואיל:** והמועצה והיישובים מתחייבים לפעול בשקידה ראויה לקבלת אישור והסכמת רמ"י להרחבת המרפאה ומתן הרשאה לכללית, למלא כל תנאי שיידרש ע"י רמ"י ללא יוצא מן הכלל, ולקבל היתר בניה להרחבת המרפאה תוך המועד הנקוב בהסכם זה וכן לקבל אישור שר הפנים;

**והואיל:** וברצון הצדדים להסדיר את מסגרת היחסים ביניהם, בכל הנוגע לביצוע הפרוייקט, לרבות אופן הביצוע ומימונו.

**אי לכך הוסכם והותנה בין הצדדים כדלקמן:**

1. **מבוא**
   1. המבוא להסכם זה מהווה חלק עיקרי ובלתי נפרד הימנו.
   2. הנספחים בהסכם זה מהווים חלק בלתי נפרד הימנו.
   3. נספחי הסכם זה הינם כמפורט להלן:

נספח א' – אישור זכויות.

נספח א'1 – תשריט המקרקעין.

נספח ב' תכניות – המרפאה.

נספח ב'1 – מפרט הכללית לבינוי מרפאות.

נספח ג' – תצהיר בדבר קיום דיני עבודה וחובת ייצוג הולם לאנשים עם מוגבלויות בהתאם להוראות חוק עסקאות גופים ציבוריים, תשל"ו-1976.

1. **הצהרות הצדדים**
   1. הצדדים מצהירים ומאשרים, כי אין כל מניעה ו/או הגבלה מבחינתם על פי כל דין ו/או על פי הסכם, לחתום על הסכם זה ולהתחייב בתנאיו, הכל בכפוף לקבלת אישור רמ"י, הועדה המקומית לתו"ב, אישור שר הפנים וכל רשות מוסמכת אחרת.
   2. יובהר ויודגש כי הכללית לא תישא במסגרת הפרוייקט ו/או מכוחו בכל תשלום שהוא מעבר לתשלומים המפורטים בהסכם זה. כל עלות שתידרש לשם הקמת הפרוייקט העולה על חלקה של כללית לפי הסכם זה אשר יוגבל לסך מקסימלי של 1,200,000 ₪ הכוללים מע"מ (כמפורט בהוראות סעיף ‎3.1.1 להלן) תשולם ע"י המועצה.
   3. התחייבויות המועצה על פי הסכם זה הינן רק אלה המפורטות בהסכם זה במפורש, והמועצה לא תישא בכל התחייבות אחרת הכרוכה או נובעת מההתקשרות בין כללית לבין היישובים בהסכם ההרשאה לתפעול המרפאה, אולם המועצה תשתף פעולה עם כללית אם וככל שיידרש, לשם כניסת הסכם ההרשאה לתוקף ובכלל זה קבלת אישור רמ"י וכל אישור נוסף שיידרש.
   4. מוצהר ומוסכם במפורש כי אין בביצוע התשלומים ע"י הכללית עפ"י הסכם זה ו/או סכומים אחרים שיושקעו על ידה, ככל שיושקעו, כדי להקנות לכללית זכויות קנייניות ו/או אחרות כלשהן בין במישרין ובין בעקיפין בשטח ו/או במבנה המרפאה, מעבר לזכויות המוקנות לה במפורש בהסכם זה ולזכויות החכירה / חכירת המשנה בהסכם ההרשאה.
   5. למען הסר ספק מוצהר ומוסכם כי אין בביצוע הפרויקט ע"י המועצה כאמור בהסכם זה כדי להקנות למועצה זכויות כלשהן במרפאה, מעבר למה שמוקנה על פי כל דין ועל פי ההסכמים הקיימים.
   6. מוסכם בין הצדדים, כי הסכם זה מותנה בקבלת אישור רמ"י וההיתרים הנדרשים לביצוע הפרוייקט, קבלת היתר בניה, וזאת בתוך 8 חודשים ממועד חתימת הסכם זה. היה ולא יתקבל אישור כלשהו, מטעם כלשהו, בתוך פרק הזמן האמור, יבוטל ההסכם, ולא תהיה למי מהצדדים כל טענה ו/או תביעה כנגד משנהו, ובלבד שהמניעה לא נבעה מהפרת התחייבויות מי מהצדדים לרבות הפרת התחייבות המועצה והיישובים לפעול בשקידה ראויה לקבלת אישור והסכמת רמ"י, למלא כל תנאי שיידרש ע"י רמ"י ללא יוצא מן הכלל, ולקבל היתר בניה תוך המועד הנקוב בהסכם זה.

הצדדים יהיו רשאים להאריך בהסכמה את המועד לקבלת היתר הבניה וקבלת אישור רמ"י.

* 1. מוסכם בין הצדדים כי היה ומסיבה כלשהי לא יתקבל אישור שר הפנים להתקשרות בהתאם לסעיף 188 לפקודת העיריות [נוסח חדש] וכתוצאה מכך תמנע מהכללית האפשרות לעשות שימוש במרפאה החדשה, יעמוד הסכם זה בתוקפו למשך 4 שנים ו-11 חודשים ועל יתרת התקופה יחול ההסדר הקבוע בסעיף ‎3.3 להסכם זה.
  2. המועצה והיישובים מתחייבים כי במהלך תקופת הבניה ממועד מתן צו תחילת עבודה ועד לסיום והשלמת הבניה באופן המאפשר את הפעלת המרפאה בהתאם להוראות הסכם זה, יקצו המועצה והיישובים לכללית מבנה חלופי מתחם מתנ"ס ערמשה במשך כל תקופת הבניה כאמור, מבלי שכללית תידרש לשלם כל תמורה ו/או תשלום ו/או מס ו/או היטל בגינו ללא יוצא מן הכלל.
  3. המועצה והיישובים מתחייבים, כי במעמד חתימת הסכם זה יחתמו על תצהיר בדבר קיום דיני עבודה וחובת ייצוג הולם לאנשים עם מוגבלויות בהתאם להוראות חוק עסקאות גופים ציבוריים, תשל"ו-1976. העתק התצהיר מצורף להסכם זה כנספח ג' ומהווה חלק בלתי נפרד הימנו.

1. **מימון הפרוייקט**
   1. הפרוייקט ימומן על ידי הכללית והמועצה בהתאם לחלוקה המפורטת להלן:
      1. סך של 1,200,000 ₪ (מיליון ומאתיים אלף שקלים חדשים) (כולל מע"מ), ימומן ע"י כללית (להלן: "**חלק הכללית במימון**").
      2. יתרת המימון שיידרש להשלמת הפרוייקט ימומן ע"י המועצה באופן ישיר ו/או באמצעות תרומות שהתקבלו ו/או יתקבלו לטובת הפרוייקט ו/או באמצעות תקציבים אחרים (להלן: "**חלק המועצה במימון**").

(חלק הכללית במימון וחלק המועצה במימון ייקראו ביחד: "**כספי הפרויקט**").

* 1. הוסכם בזאת במפורש בין הצדדים, כי סך 1,200,000 ₪ (הכוללים מע"מ) שמשלמת כללית הינו סופי ומוחלט וכולל את חלקה של כללית בכל תשלום ו/או הוצאה מכל מין וסוג הכרוך בפרויקט במישרין ובעקיפין (לרבות ומבלי לגרוע מכלליות האמור: תכנון, רישוי ויועצים), והוא כולל את כל התחייבויות המועצה והיישובים לפי הסכם זה והסכם ההרשאה, כללית לא תישא בשום מקרה בסך הגבוה מ - 1,200,000 ₪ (הכוללים מע"מ) בהתאם להתקדמות הבניה של המרפאה החדשה וכנגד ח-ן מאושרים על ידי כללית, בהתאם לאבני הדרך כמפורט להלן:
     1. כללית תשלם סך **200,000 ₪** הכוללים מע"מ לאחר חתימת ההסכם וקבלת אישור רמ"י וההיתרים הנדרשים לביצוע הפרוייקט, לרבות היתר בניה**.**
     2. כללית תשלם סך **500,000 ₪** הכוללים מע"מ לאחר השלמת שלד **המבנה.**
     3. כללית תשלם **500,000 ₪** הכוללים מע"מ בסיום הבניה והשלמת הפרויקט ובקבלת האישורים לסיום והשלמת הפרויקט בהתאם להוראות הסכם זה.
     4. אין באמור כדי לגרוע מהוראות בסיפא סעיף 3.1 לעיל. המועצה תישא בתשלום החל עליה במועדים ובשיעורים שיאפשרו תכנון, רישוי ובנית הפרויקט במועדים הקבועים בהסכם זה ללא עיכוב**.**
  2. מוסכם בין הצדדים, כי במידה מכל סיבה שהיא, לאחר העברת סכום התשלום החל על הכללית כולו או חלקו , לא תושלם בניית המרפאה במועד (כמפורט בסעיף ‎4.14) ו/או תימנע מהכללית האפשרות לעשות שימוש במרפאה החדשה בהתאם להסכם ההרשאה, אזי תפצה המועצה את הכללית בגין החלק היחסי של התקופה בה נמנע שימוש הכללית במרפאה החדשה בהתאם לתחשיב כדלקמן:

"**סכום ההחזר" פירושו**= הסכום ששולם בפועל ע"י הכללית כולל מרכיב מע"מ מתוך סכום המימוןX (כפול) מספר החודשים שבהם נמנע השימוש במרפאה החדשה חלקי 240 חודשים (20 שנה).

סכום המימון של הכללית יהא הסכום ששולם בפועל על ידה כולל מרכיב המע"מ בגין הקמת המרפאה החדשה.

לדוגמא - במקרה שהסכום ששולם בפועל ע"י הכללית הינו 1,000,000 ₪ כולל מע"מ והכללית השתמשה במבנה המרפאה החדשה 180 חודשים (כלומר, נבצר ממנה להשתמש במרפאה החדשה את יתרת התקופה של 60 החודשים הנותרים) אזי, במקרה כזה סכום ההחזר יהיה:

1,000,000 ₪ X 60 חודשים / 240 חודשים

האמור יחול בשינויים המחייבים גם במקרה של איחור במסירת החזקה לכללית.

* 1. לסכום ההחזר יתווספו הפרשי הצמדה למדד ממועד התשלום ע"י כללית ועד להשבתו בפועל או עד למסירת החזקה לכללית, לפי העניין.

1. **ביצוע הפרוייקט**
   1. הצדדים מסכימים בזאת, כי המועצה תבצע ותנהל הפרוייקט, אך ורק מתוך כספי הפרוייקט.
   2. המועצה תהא אחראית לבצע הפרוייקט בהתאם לתכניות המצ"ב כנספח ב' ולמפרט הכללית לבינוי מרפאות חדשות המצ"ב כנספח ב'1 להסכם זה, ולהכין תכניות עבודה אדריכליות מפורטות לביצוע מתאימות לבניית המרפאה החדשה בהתאם לתכניות ולמפרט באמצעות יועצים שאושרו מראש ובכתב ע"י הכללית. לפני תחילת תכנון יקבלו היועצים תדריך והנחיות מאת מינהל הבינוי של כללית בתל אביב ובגמר התכנון יאושרו התכניות בכתב ע"י מינהל הבינוי של כללית בתל אביב לפני וכתנאי לתחילת ביצוע. בכל מקרה, הכנת התכניות ו/או עדכונן ישולם מתוך כספי הפרוייקט.
   3. מוסכם בין הצדדים, כי התכניות להיתר בניה, וכן תכניות העבודה האדריכליות והמפורטות כפופות לאישורה של כללית בכתב ומראש ולקבלת תדריך, הערות ואישור מינהל הבינוי של כללית בתל אביב כאמור לעיל.
   4. המועצה תטפל בהוצאת כל האישורים וההיתרים הנדרשים על פי דין לביצוע הפרוייקט לפי כל תקן ו/או אישור נדרש ובהתאם לתכניות ולמפרט (להלן: **"האישורים"**). התשלומים הכרוכים בקבלת האישורים ישולמו מתוך כספי הפרוייקט.
   5. לאחר קבלת כל האישורים הנדרשים המועצה תפרסם מכרז לביצוע הפרויקט על פי דיני המכרזים החלים עליה, במסגרתו ייבחר קבלן אשר יענה על תנאי המכרז ויציע את הסכום הכספי הנמוך ביותר לביצוע הפרויקט או יזכה במכרז על פי שקלול של רכיב ההצעה הכספית ורכיבי איכות, כפי שיוגדר במכרז, על פי שיקול דעת המועצה (להלן: **"הקבלן"**).
   6. המועצה מתחייבת לבצע את הפרוייקט באמצעות הקבלן, עפ"י התוכניות והמפרט, תוך קיום הוראות הדין והרשויות המוסמכות, למעט דרישות והוראות משרד הבריאות, ככל שיהיו, שהאחריות לביצוען ולקיומן הינה על הכללית.
   7. עבודות הפרויקט יבוצעו ע"י המועצה, באמצעות הקבלן, במומחיות מקצועית, תוך שימוש בחומרים באיכות העומדת בדרישות התקן הרשמי, באמצעות בעלי מקצוע מיומנים, בעלי רישיונות כדין מכל רשות וגוף מוסמכים וניסיון לעסוק במקצועם. כל ההוצאות והעלויות הקשורות והכרוכות בביצוע העבודות הנ"ל יהיו מתוך כספי הפרויקט.
   8. מוסכם בזאת, כי המועצה תשכור ו/או תעסיק מתוך כספי הפרוייקט, את כל היועצים המקצועיים הנדרשים בכפוף ובהתאם להוראות סעיף ‎4.2 לעיל.
   9. מוסכם על הצדדים, כי החל ממועד החתימה על הסכם זה, וכל עוד הוא עומד בתוקפו, המועצה היא המנהלת והאחראית לביצוע הפרויקט וניהולו. על אף האמור, הכללית תהא רשאית לדרוש מהמועצה לבצע שינויים ו/או תוספות בעבודות ההתאמה, במהלך תקופת ביצוע עבודות ההתאמה, בכפוף להסכמה על מנגנון הנשיאה בתשלום בגין העלויות הנוספות, ככל שיהיו, בעלות שלא תעלה על מחירון דקל שינויים בהפחתת 10%. מוסכם על הצדדים כי השינויים שלהלן שיתבקשו ע"י כללית לפני ביצוע לא יחוייבו בתשלום כלשהו, ואלו השינויים: הסטת ו/או ביטול מחיצות פנים ומפתחים, הזזת נקודות חשמל, תקשורת ואינסטלציה וכיוב' שינויים קלים.
   10. המועצה תעסיק ו/או תתקשר עם מנהל ו/או מפקח לצורך ניהול ו/או פיקוח על עבודת הקבלן, אשר שכרו/ם ישולם מתוך כספי הפרויקט.
   11. המועצה תדרוש מהקבלן העמדת ערבויות מתאימות להבטחת איכות ביצוע העבודה, אשר יוסבו לכללית בגין חלקה של כללית בתשלומים.
   12. מבלי לפגוע באמור, הכללית תהיה רשאית למנות את מהנדס המחוז ו/או כל מי שמטעמה אשר כמפקח מטעמה או כמנהל פרויקט, הכל כפי שתמצא לנכון, כדי לוודא, כי ההסכם שיחתם עם הקבלן המבצע ועבודות הפרוייקט מתבצעות בהתאם להוראות הסכם זה, לתכניות ולמפרט כללית ובקצב ביצוע מתאים. המפקח/מנהל הפרויקט יהא רשאי להיכנס בכל עת לאתר ביצוע העבודות, לשם מילוי תפקידו. המועצה והקבלן ימסרו למפקח/למנהל הפרויקט פרטים, הסברים, מסמכים ודוגמאות חומרים, ייתנו לו את כל ההסברים, הידיעות, הביאורים מסמכים ודוגמאות חומרים, ויאפשרו לו למלא את תפקידו בהתאם להוראות הסכם זה. המועצה והקבלן יהיו חייבים למלא אחר דרישות ו/או הערות המפקח/מנהל הפרויקט. חתימת המפקח/מנהל הפרויקט/מהנדס המחוז מטעם הכללית מראש, תהווה תנאי לאשר תוספות, שינויים וחריגים, ככל שיהיו, מבלי לגרוע מאחריות המועצה ומבלי שיהא בכך כדי להטיל אחריות על כללית ו/או על מי מטעמה.
   13. מובהר בזה במפורש, כי אין בהוראות המפקח כדי להטיל אחריות כלשהי על כללית ביחס לבניה ו/או להסיר מאת המועצה וקבלן אחריות כלשהי לביצוע הבנייה בהתאם להוראות הסכם זה ועל פי הוראות כל דין.
   14. המועצה תפעל להשלמת הפרוייקט בתוך 14 חודשים מקבלת היתר בניה. מוסכם על הצדדים, כי בהתקיים נסיבות שאין למועצה כל שליטה עליהם, כגון כוח עליון ו/או צווים שיפוטיים ו/או מנהליים או עיכוב בקבלת האישורים הנדרשים, שאינם נובעים ממעשה או מחדל שלא כדין מצד המועצה, יוארך פרק הזמן בהתאמה אך בכל מקרה לא יותר מ 12 חודשים (אלא אם כן הנסיבות הוכרו בדין/בצו ממשלתי כ"נסיבות כח העליון").
   15. מוסכם בזאת כי במידה והקמת המרפאה לא תושלם בתוך 14 חודשים ממועד קבלת היתר בניה או בתוך פרק הזמן המוארך, ככל שיותר כזה בכפוף לסעיף 4.14 לעיל, בנסיבות שאין למועצה שליטה עליהם, יחשב הדבר להפרה יסודית של ההסכם ע"י המועצה והישובים.
   16. 90 ימים לפחות לפני מועד מסירת החזקה במרפאה החדשה תיערך בדיקה מוקדמת של המרפאה ע"י הכללית, המפקח מטעם הכללית והמועצה. במהלך הבדיקה המוקדמת ייערך ויירשם פרוטוקול קדם מסירה שבו יפורטו השלמות, ליקויים, כשלים ופגמים במרפאה, אם יהיו כאלה, אשר חובת תיקונם על המועצה (להלן: **"פרוטוקול קדם המסירה"**) והמועצה מתחייבת לתקן את השלמות, הליקויים והפגמים הללו תוך 30 ימים ממועד הביקור.
   17. במועד מסירת החזקה במרפאה לכללית ייערך פרוטוקול מסירה שבו יפורטו השלמות, ליקויים ופגמים שלא תוקנו ע"י המועצה, למרות שפורטו בפרוטוקול קדם המסירה, אם יהיו כאלה, וכן השלמות, פגמים וליקויים אחרים שלא פורטו בו ואשר חובת תיקונם על המועצה (להלן: **"פרוטוקול המסירה"**). ההשלמות, הפגמים והליקויים שפורטו בפרוטוקול המסירה ואשר חובת תיקונם על המועצה, יתוקנו ע"י המועצה מידית ועד ולא יאוחר מ- 10 ימים ממועד עריכת פרוטוקול מסירה. המועצה מתחייבת לבצע את התיקונים כאמור בהתחשב בפעילות במרפאה תוך שהיא מתחייבת להימנע ככול שניתן מכל הפרעה ו/או אי נוחות לפעילות הכללית.
   18. מוסכם בזאת, כי במידה והמועצה לא תתקן את ההשלמות, הליקויים והפגמים שהיא חייבת בתיקונם כאמור לעיל, היינו תוך 10 ימים ממועד עריכת פרוטוקול המסירה, תהא הכללית רשאית לתקנם בעצמה ו/או ע"י מי מטעמה על חשבון המועצה/הישובים. המועצה/ היישובים ישיבו לכללית את ההוצאות שנשאה בהן תוך 30 ימים ממשלוח דרישה ע"י כללית.
   19. המועצה מתחייבת, כי במסגרת ההסכם בינה לבין הקבלן המבצע, יתחייב הקבלן לתקופת אחריות ולתקופת בדק לתיקונים עפ"י הוראות הדין וייחתם על ידו כתב אחריות גם כלפיי הכללית והישובים, מבלי לגרוע מאחריות המועצה כלפיי כללית. במכרזים ובהסכמים ייקבע כי אחריות הקבלנים לטיב העבודות והאביזרים תחול גם כלפי כללית והישובים. ערבויות הבדק שתינתנה תהיינה גם לטובת הישובים והכללית.
   20. על מנת למנוע טענות כלשהן של הכללית, מוסכם כי קודם לפרסום המכרז ע"י המועצה, תאשר הכללית בכתב את נוסח הסכם ההתקשרות עם הקבלן המבצע. יובהר כי בכל מקרה לא יהיה בעמדת הכללית ו/או אישורה ו/או בהעדר אישורה כדי להטיל אחריות כלשהי על הכללית.
   21. מיד עם קבלת טופס 4 למרפאה החדשה ובתנאי שהכללית מילאה אחר כל התחייבויותיה עפ"י הסכם זה, תמסור המועצה (לרבות באמצעות הקבלן) את החזקה במרפאה החדשה לרשות הכללית כשהמרפאה ריקה ופנויה מכל אדם וחפץ, נקיה מכל פסולת וראויה לשימוש למטרת ההרשאה, כשהמרפאה והתשתיות בה מבונים באופן מלא בהתאם למפרט ולתכניות, כשהיא מחוברת כדין בחיבור של קבע למערכות החשמל, הביוב, המים, התקשורת והטלפון וראויה לאכלוס עפ"י כל דין, לאחר שכל האישורים הנדרשים ניתנו לה, לרבות ומבלי לגרוע מהאמור לעיל, טופס 4 ואישור אכלוס מהוועדה המקומית לתכנון ולבנייה, אישור חברת החשמל, אישורי מכון התקנים, אישור בודק חשמל מוסמך, אישור מהנדס בטיחות, פיקוד העורף, משטרה, כיבוי אש (לרבות אישור איכלוס ותיק שטח), אישור נגישות למבנה ולמרפאה וכל אישור אחר שיידרש ע"י כללית מכל יועץ רלבנטי ולרבות תיק המתקן וכל תוכניות העבודה והביצוע שערכו ושימשו את היועצים המלווים את הפרויקט (AS MADE) ולרבות אישור היועצים, כי עבודות ההתאמה תואמות ובוצעו במלואן בהתאם לתוכניות, למפרט ולכל דין.
   22. במועד המסירה דרכי הגישה למרפאה יהיו פנויות ובטוחות וחניות המבנה תהיינה ראויות לשימוש.
   23. במעמד מסירת החזקה במרפאה החדשה לרשות הכללית, תחתום הכללית על אישור קבלת החזקה ותקופת הרשות נשוא הסכם ההרשאה תחל במועד מסירת החזקה לכללית כאמור בסעיף זה.
2. **ביטוח נא להעביר נספח ביטוח + הסעיף והנספח ינוסחו בתיאום ובאישור יועץ הביטוח של כללית סעיפי ביטוח ואחריות יועברו לניסוח/הערות יועץ הביטוח של כללית**
   1. המועצה תדרוש מהקבלן שיבצע את הפרוייקט כי יבצע על חשבונו פוליסת עבודות קבלניות כמקובל במכרזיה, אשר תהא בתוקף במהלך כל תקופת הפרוייקט. הביטוח יורחב לכלול גם את היישובים והכללית.
   2. הקבלן שיבצע את הפרויקט יהיה אחראי על פי דין לכל נזק שייגרם עד למועד מסירת החזקה במרפאה החדשה, למעט נזק ו/או פיצוי הנובעים מאחריות הצדדים על פי דין.
   3. המועצה מתחייבת לכלול במסמכי ההתקשרות עם הקבלן מנגנון לשפוי הצדדים אם מי מהם יחויב בתשלום פיצוי לצד שלישי כלשהו בגין נזק שנגרם עד למועד מסירת החזקה במרפאה החדשה, שהוא באחריות הקבלן בהתאם להסכם זה לעיל, למעט פיצוי הנובע מאחריות הצדדים על פי דין. האמור בסעיף זה כפוף שהצדדים יודיעו לקבלן לפי העניין מראש ובכתב על כל דרישה לתשלום של צד שלישי כאמור, ויאפשרו לו להתגונן בפני כל דרישה כאמור, ולא יגיעו לכל הסכמה ללא הסכמת הקבלן מראש ובכתב.
3. **כללי** 
   1. הסכם זה מתייחס לביצוע הפרוייקט בלבד ואינו חל על הפעלתה או תחזוקתה של המרפאה.
   2. נשאו המועצה ו/או כללית בחיוב המושת על היישובים, כאמור בהסכם זה ו/או בכל הסכמה אחרת בין הצדדים, לא בשל מעשה או מחדל של המועצה ו/או כללית, יהא על היישובים (ביחד ולחוד) לשפות את הכללית ו/או המועצה, לפני העניין, ולהחזיר את כל אשר שילמו וכל הוצאה אחרת הכרוכה במילוי החיוב, וזאת בתוך 7 ימים ממועד מתן דרישה בכתב.
   3. הצדדים מאשרים כי קיבלו כל אחד במסגרת גופיו המוסמכים וכדין את ההחלטות החוקיות הנוגעות להתקשרות על פי הסכם זה.
   4. כל שינוי בתנאי הסכם זה יהיה תקף רק אם נערך בכתב ונחתם על ידי כל הצדדים ולאחר קבלת כל ההחלטות והאישורים הנדרשים על פי דין.
   5. בתי המשפט המוסמכים לעניין הסכם זה וכל מחלוקת הנובעת ממנו הינם בתי המשפט בעיר חיפה בלבד.
   6. כתובות הצדדים הנן כמפורט במבוא להסכם זה. כל הודעה שתישלח מצד אחד למשנהו על פי הכתובות האמורות תחשב כאילו הגיעה לתעודתה בתום 7 ימים מעת מסירתה במשרד הדואר למשלוח בדואר רשום, ואם נמסרה ביד או בפקס או בדוא"ל - בעת מסירתה.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**שירותי בריאות כללית אדמית עראמשה מועצה אזורית מטה אשר**

### אישור זכויות חתימה - כללית

אני הח"מ עו"ד \_\_\_\_\_\_\_\_ מ\_\_\_\_\_\_\_\_\_\_\_\_, מאשר/ת בזה כי ה"ה: \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ הינם מורשי חתימה מטעם הכללית וכי חתימתם בצירוף חותמת הכללית על הסכם זה מחייבת את הכללית לכל דבר ועניין.

--------------------------- ------------------------------------

חתימה חתימת עוה"ד וחותמת

### אישור זכויות חתימה – מטה אשר

אני הח"מ עו"ד \_\_\_\_\_\_\_\_ מ\_\_\_\_\_\_\_\_\_\_\_\_, מאשר/ת בזה כי ה"ה: \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ הינם מורשי חתימה מטעם מועצה אזורית מטה אשר וכי חתימתם בצירוף חותמת המועצה על הסכם זה מחייבת את המועצה לכל דבר ועניין.

--------------------------- ------------------------------------

חתימה חתימת עוה"ד וחותמת

### אישור זכויות חתימה - עראמשה

אני הח"מ עו"ד \_\_\_\_\_\_\_\_ מ\_\_\_\_\_\_\_\_\_\_\_\_, מאשר/ת בזה כי ה"ה: \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ הינם מורשי חתימה מטעם \_\_\_\_\_\_\_\_\_\_\_ וכי חתימתם בצירוף חותמת \_\_\_\_\_\_\_\_\_\_\_ על הסכם זה מחייבת את \_\_\_\_\_\_\_\_\_\_ לכל דבר ועניין.

--------------------------- ------------------------------------

חתימה חתימת עוה"ד וחותמת

### אישור זכויות חתימה - אדמית

אני הח"מ עו"ד \_\_\_\_\_\_\_\_ מ\_\_\_\_\_\_\_\_\_\_\_\_, מאשר/ת בזה כי ה"ה: \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ הינם מורשי חתימה מטעם \_\_\_\_\_\_\_\_\_\_\_ וכי חתימתם בצירוף חותמת \_\_\_\_\_\_\_\_\_\_\_ על הסכם זה מחייבת את \_\_\_\_\_\_\_\_\_\_ לכל דבר ועניין.

--------------------------- ------------------------------------

חתימה חתימת עוה"ד וחותמת